Vita:Böjt

message: Üdv, Gerymate! Mivel ez az első önállóan készített szócikked, hadd írjam ide először is a magam nevében, hogy gratulálok, mert formailag szépen készítetted el. Hogy tartalmilag tovább lehet/érdemes fejleszteni, az természetes, a legtöbb szócikkről ez elmondható. Egy fontos dologról azonban megfeledkeztél: minden szócikk végén fel kell tüntetni a forrásokat, amelyek alapján a cikk készült. (Nem azt, hogy honnan lett kimásolva, hiszen az többnyire jogsértő, hanem amelyek alapján szerkesztetted.) Ez alapvető követlemény, lásd a Wikipédia:Tüntesd fel forrásaidat! lapot. - Vadaro vita 2010. március 1., 18:21 (CET)
replies: text: Szia Vadaro! Beírtam a "forrásaimat": ami lényegében az angol Wikipedia en:Fasting című cikke. A pontosság kedvéért hozzá kell tennem, hogy az én fogalmaim szerint nem "fordítottam" az angol szócikkből, hanem csak elolvastam azt, és megpróbáltam kiemelni tömören a lényeget abból, amit megértettem. Igaz, van aki erre azt mondja, hogy lényegében ez a fordítás. Köszi a tanácsot! Üdv: Gerymate vita 2010. március 2., 00:33 (CET)
thread_title:  Gerymate első önállóan készített szócikke 

message: {sl|segély|hosszú=igen}}
Ne vonjuk össze a két cikket, vagy legalábbis gondoljuk meg  előbb, hogy nem lenne-e létjogosultsága a két cikknek külön is, nem lenne-e elég téma külön-külön is hozzájuk. 
Ahogy én ezeket a fogalmakat ismerem, a böjt inkább időben behatárolt, és gyakran többféle élvezettől való tartózkodást is jelent, ezzel szemben az absztinencia inkább csak egyfajta dologra vonatkozik, és a fogalom nem eleve foglalja magában az időben korlátozottságot. Kétségtelen nagy az átfedés köztük, de nem azonosak.
Nem mondanám például böjtnek, ha valaki absztinens alkoholista. A pszichoterápiában kötelező absztinenciát sem tárgyalnám a böjt címszó alatt. Ha egy sportoló a teljesítmény érdekében egy darabig ettől-attól tartózkodik, ezt sem nevezném böjtnek.
Ezzel szemben jobban illik a böjt szóhoz a húsvéti böjt, a ramadán, a hosszú nap és a többi vallási indittatású tartózkodás ételtől-italtól.
Megnéztem néhány másik Wikipédiát, és ott is külön-külön cikket szentelnek a két fogalomnak:
replies: text: de:Abstinenz • :en:Abstinence • :fr:Abstinence
replies: text: :de:Fasting • :en:Fasting • :fr:Jeûne
Inkább egy világosabb szétválasztását javasolnám a fogalmaknak, semmint az összemosást.
Egyelőre leveszem az  sablont, beszéljük ezt meg előbb, aztán még mindig vissza lehet tenni, ha arra billenne el a mérleg.
Karmelaüzenőlap 2010. március 1., 21:23 (CET)

text: :Egyetértek, én sem vonnám össze őket. - RepliCarter  Wormhole 2010. március 10., 12:21 (CET)
Semmiképp sem szabad összevonni ilyen távoli fogalmakat. Az absztinencia a böjttől függetlenül is létezik, az csak egy másik dolog, hogy az európai kultúrkörben velejárója. Stewe  Feedback 2010. március 10., 12:26 (CET)
A segély sablont levettem, miután konszenszus alakult ki az ügyben. ~ Boro 2010. augusztus 10., 11:20 (CEST)
thread_title:  Absztinencia vs. böjt 

message: A Wikipédia:Mi nem való a Wikipédiába? irányelvre támaszkodva kivettem a cikkből az Újságcikkek a böjtről cím alatt futó reklámlinkfarmot. Karmelaüzenőlap 2010. szeptember 18., 00:08 (CEST)
thread_title:  Reklámlinkfarm 

message: A wikipédia nem idézettár. Nem arra való, hogy a szócikk fele odavetett idézetek halmazából álljon, aminek a világon semmi célja nincs. A rakás Bibliaidézet pedig egyoldalú és elfogult, a böjtölés nem kizárólag a keresztény vallás sajtossága, sőt nem is csak vallási sajátosság. Kivettem a két idézethalmazt. Xiǎolóng   vigyázz, harap!  2011. május 7., 19:15 (CEST)
thread_title:  idézethalom 

message: Szerencsétlen dolognak érzem, hogy a koplalás és böjtölés fogalma egybe van kavarva a szócikkben, mert a két dolog nem teljesen ugyanaz. Vagy mondhatnám úgyis, nem ugyanaz a Hunger  és nem ugyanaz a Böjt fogalma. Apród vita 2020. március 5., 14:37 (CET)
Pont hogy nincs összekeverve. Két helyen szerepel a koplalás a cikkben,. Egyik helyen a tudatos böjtöléstől megkülönböztetően, a másik helyen pedig azért hogy ne minden mondatban ismétlődjön a böjtölés szó. – M. V. ✉  2020. március 5., 15:08 (CET)
Továbbra sem értek egyet. Az hogy a szócikk törzsrészén belül a koplal szó két helyen szerepel, az nem jelenti azt, hogy tisztázta is volna a koplalás különbségét a böjttől. Apród vita 2020. március 5., 22:06 (CET)
Írd át nyugodtan a böjt szó vagy annak származékai nélkül.  – M. V. ✉  2020. március 6., 07:14 (CET)
thread_title:  Koplalás - böjtölés 

message: Jelenlegi formájában sok helyen elég gáz dolgok vannak beleírva, hiába van forrásolva... test-lélek kapcsolat hablatyolások, áltudományos marhaságok... A Wikipédia-szócikkek tartalma nem hit kérdése, az objektivitás, semlegesség egy ilyen cikk esetében is elvárható lenne. jelenleg gyakorlatilag vallási propaganda. Xia  Üzenő  2021. április 3., 00:16 (CEST)
Felháborítónak tartom, hogy forrással ellátott szakaszokat törölgetsz. Egy, a témakörben elismert orvosnál és pszichoterapeutánál tartod magad bölcsebbnek, aki a gyógyböjtről adott ki könyvet. A témához nem értesz, ha egy kicsit is utánajárnál, tudnád hogy nagyon is szoros kapcsolat van a böjt, a test és a lélek között. Ráadásul minden cikkben törölgetsz neked nem tetsző beírásokat, mint pl. legutóbb a Töröko. lapon. A sok éves múltad után tudnod kellene olyan alapokat, hogy forrás hiányában nem törölgetünk állításokat, esetleg beteszünk egy forráskérőt. Ha meg forrásolt vmi, akkor főleg nem. – M. V. ✉  2021. április 6., 09:12 (CEST)
Visszaállítottam  változatára, attól, hogy valamire van forrás még egyáltalán nem biztos, hogy enciklopédiába való. Nagyon ostoba, áltudományos másolmányok voltak pl. innen  és  innen. Dahlke meg minden, csak nem elismert, lásd a német wikicikk vonatkozó szakaszát. Itt a difflink a visszaállításról  Vencel, te pedig próbálj meg végre normálisan kommunikálni, szemtámok nélkül. Viröngy vita 2021. április 6., 14:02 (CEST)
replies: text: A hivatkozások nagyon is jók, az nem jutott eszedbe, hogy a facebook stb. másolta le a WP oldalt, miután a szöveg itt már évek óta fennt van?? A törölgetésetek Paul Bragg és Dahlke böjttel foglalkozó könyvéből van. Nem kellenek itt a minősítgetések, hogy ostoba áltudomány, Bragg és Dahlke bármelyikőtöknél járatosabb a témában, akármit is olvasol róla a német wikin. Nagyon is elfogadottak még Magyarországon is, még orvosok által vezetett böjttáborokban is felhasználják a művüket!! De tájékozódhattok más szerzőknél is, mit is írnak a böjtről. Fejezd be Viröngy az állandó okítgatást, a szemtám. vádjaiddal, kezd már unalmas lenni egy idő után!  M. V. ✉  2021. április 7., 19:48 (CEST)
thread_title:  Átdolgozandó